Մահվան տետրը (ֆիլմ, 2017)

«Մահվան տետրը» (անգլ.՝ Death Note), սպասվող ամերիկյան գերբնական թրիլեր ֆիլմ է, որի ռեժիսորն է Ադամ Ուինգարդը։ Ֆիլմի հիմք է հանդիսացել Ցուգումի Օբայի և Թաքեշի Օբատայի կողմից ստեղծված համանուն մանգան։ Ֆիլմում նկարահանվում են Նեթ Ուոլֆը, Մարգարեթ Քուելին, Քիթ Ստենֆիլդը, Փոլ Նակուչին, Շի Ուիլգեմը և Ուիլեմ Դեֆոն։ Ֆիլմը պետք է հեռարձակվի 2017 թվականի օգոստոսի 25-ին Netflix-ի կողմից։


== Սյուժե ==
Մի երիտասարդ տղա սկսում է տիրապետել մի գերբնական տետրի՝ մահվան տետրի, որը տալիս է նրան այնպիսի կարողություններ, որոնցով նա կարողանում է սպանել ցանկացած մարդու՝ ուղղակի նրա անունը տետրի մեջ գրելով։ Հետո նա ցանկանում է տետրի օգնությամբ սպանել հանցագործներին և փոխել աշխարհը, սակայն մի առեղծվածային դետեկտիվ փորձում է կանգնեցնել նրան և նրա ահաբեկչական թագավորությունը։


== Դերակատարներ ==
Նեթ Ուոլֆ՝ Լայթ Թրներ
Մարգարեթ Քուելի՝ Միա Սաթոն
Քիթ Ստենֆիլդ՝ Էլ
Փոլ Նակուչի՝ Վատարի
Շի Ուիգեմ՝ Ջեյմս Թրներ
Ուիլեմ Դեֆո՝ Րյուկ
Մասի Օկա


== Արտադրություն ==
2007 թվականին մալազիական The Star թերթը հայտարարեց, որ ամերիկյան տասը ընկերությունները հետաքրքրված են «Մահվան տետրը» ֆիլմաշար ստեղծելով։ Ամերկյան Vertigo Entertainment կազմակերպությունը զարգացնում էր ռիմեյքը, որի սցենարիստներն էին Չարլի և Վլաս Պարլապանիդիսներսը, իսկ պրոդյուսերներն էին Ռոյ Լինը, Դագ Դավիսոնը, Դան Լին և Բրայան Ուիթենը։ 2009 թվականի ապրիլի 30-ին Variety ամսագիրը հայտարարեց որ օրիգինալ ֆիլմը ստեղծողները, Warner Bros.-ը թույլատրել են ռիմեյքի նկարահանումը։ 2009 թվականին Զաք Էֆրոնը արձագանքեց ասեկոսեներին, հերքելով որ նա է տանելու ֆիլմի գլխավոր դերը։ 2011 թվականի հունվարի 13-ին Շեյն Բլեքը հայտարարեց, որ ֆիլմի ռեժիսորն է Շեյն Բլեքը, իսկ սցենարիստներն են Էնտոնի Բագարոզին և Չարլզ Մոնդրին։ Warner Bros.-ը ցանկանում էր փոխել Լայտ Յագամիի պատմությունը և արդարության հասնելու նպատակը փոխարինելով վրեժխնդրությամբ, և նաև ցանկանում էր վերացնել Շինիգամին (մահվան աստվածներ) պատմությունից։ Այս փոփոխությունը չընդունվեց։ 2013 թվականին Բլեքը Bleeding Cool-ի տված հարցազրույցում ասել է, որ դեռ աշխատում է ֆիլմի վրա։
2015 թվականի ապրիլի 27-ին The Hollywood Reporter-ը հայտարարեց, որ ֆիլմի ռեժիսորն է Ադամ Ուինգարդը, սցենարիստներն են՝ Լինը Լին Ջեյսոն Հոֆսը և Մասի Օկան պրոդյուսերներն են, իսկ Նիյա Կեյկենդոլն ու Նիկ Մարվինկուվը հսկելու են ստուդիան։ 2015 թվականի սեպտեմբերի 29-ին հայտարարվեց, որ Նեթ Ուոլֆը կատարելու է գլխավոր դերը։ 2015 թվականի Նոյեմբերի 12-ին հայտարարվեց, որ Մարգարեց Քուելին նկարահանվելու է ֆիլմում գլխավոր դերով։ Պրոդյուսերները նշում էին, որ ֆիլմը ունենալու է R վարկանիշ։ 2016 թվականի ապրիլի 6-ին հայտարարվեց, որ Netflix-ը գնել է ֆիլմը Warner Bros.-ից և այժմ ֆիլմի սցենարը պետք է գրի Ջերեմի Սլեյթերը։ Արտադրությունը պաշտոնապես սկսել է 2016 թվականի հունիսի 30-ին Բրիտանական Կոլումբիայում։ 2016 թվականի հունիսին հայտարարվեց, որ ֆիլմում նկարահանվելու է Քիթ Ստենֆիլդը։ 2016 թվականի հունիսի 30-ին հայտարարվեց, որ ֆիլմում նկարահանվելու են նաև Փոլ Նակուչին և Շի Ուիգեմը։ 2016 թվականի օգոստոսի 2-ին հայտարարվեց, որ Ուիլեմ Դեֆոն ֆիլմում կատարելու է շիրիգամի Ռյուկի ձայնը։


== Թողարկում ==


=== Մարքետինգ ===
2017 թվականի մարտի 22-ին Netflix հրապարակեց ֆիլմի թիզեր թրեյլերը YouTube-ում։ Այն արժանացավ քննադատությունների, քանի որ դիտողները սպասում են, որ ֆիլմը ձախողվելու է։


== Ծանոթագրություններ ==


== Արտաքին հղումներ ==
«Մահվան տետրը (ֆիլմ, 2017)»(անգլ.) ֆիլմը Internet Movie Database կայքում
«Մահվան Տետր»-ը Netflix-ում